Hun giftet seg i Chicago 26. april 1890 med legen Berent Martin Berentsen (1843–1912). Han alternerte mellom å bruke etternavnet «Berentsen» og «Behrens». Etter å ha tatt medisinsk embetseksamen i Christiania i 1875 etablerte han seg som lege i Chicago i 1882. Sammen fikk ekteparet sønnen Edgar Smith Berentsen, som ble født i Chicago i 1895. Som voksen ble sønnen arkitekt i Christiania, og gikk inn i sin onkel Einar Smiths praksis.